### Beslutning

Fremsendes til Teknisk Udvalg til behandling i henhold til beslutning i byrådets møde den 30. oktober 2019.

For at understøtte den grønne omstilling foreslås det, at AffaldVarme Aarhus omdannes til et kommunalt ejet selskab.

### Resumé

Med budgetforlig 2020 sendte Byrådet et klart signal om, at [adresse] skal arbejde målrettet på at skabe CO2-neutralitet i 2030. AffaldVarme [adresse] bidrager bedst hertil som et kommunalt ejet selskab. Et selskabsgjort AffaldVarme [adresse] vil således bl.a. hurtigere og smidigere kunne indgå nye samarbejder, udvikle nye produkter og tage nye initiativer, der understøtter den grønne omstilling.

[adresse] har tidligere igangsat en forberedelsesproces for selskabsgørelsen, med indstillingen ”Forberedelse af selskabsgørelse af [adresse]”, vedtaget 20. juni 2018.

Det fremgår nu af regeringens lovprogram 2019 – 2020, at regeringen først i det nye år vil fremsætte lovforslag om ny økonomisk regulering af fjernvarmesektoren, herunder forventeligt et krav om tvungen selskabsgørelse af området med virkning pr. 1. januar 2021.

Borgmesterens Afdeling og Teknik og Miljø anbefaler, at Byrådet beslutter at selskabsgøre et samlet AffaldVarme Aarhus pr. 31. december 2019.

Denne indstilling omfatter blandt andet udkast til selskabsstruktur, ejerstrategi, principper for bestyrelsernes sammensætning, foreløbige overtagelsesbalancer og håndtering af betalinger til det skattefinansierede område fra [adresse], der falder bort.

Byrådet vil inden årsskiftet få forelagt en yderligere indstilling vedr. bl.a. de opdaterede overtagelsesbalancer, selskabsnavn, håndtering af medarbejdere, vedtægter, overdragelsesaftaler etc.

### Indstilling

At 1) Pr. 31. december 2019 gennemføres en selskabsgørelse af et samlet AffaldVarme [adresse].

At 2) Byrådet tiltræder, at der arbejdes videre med en selskabsstruktur som beskrevet i indstillingen og bilag 2.

At 3) Udkast til ejerstrategi for AffaldVarme Aarhus koncernen (bilag 1) og principper for bestyrelsernes sammensætning godkendes.

At 4) Byrådet bemyndiger rådmanden for Teknik og Miljø til, på [adresse] vegne, at varetage kommunens interesser på fremtidige generalforsamlinger i AffaldVarme Holding.

At 5) Ejerrollen forankres i et selskabssekretariat ledet af Teknik og Miljø og med deltagelse fra Borgmesterens Afdeling.

At 6) De økonomiske konsekvenser for øvrige dele af [adresse] håndteres som beskrevet i indstillingen og bilag 4.

At 7) Der godkendes anlægsbevilling på 6,1 mio. kr. til [adresse] i 2020 til anskaffelse og implementering af et nyt økonomisystem.

At 8) AffaldVarmechef Jarl Hermansen konstitueres som direktør for AffaldVarme Aarhus koncernen og Aarhus Affaldshåndtering P/S i perioden 1. januar 2020 til 31. december 2020.

At 9) Der nedsættes midlertidige bestyrelser, fra stiftelsen af selskaberne pr. 31. december 2019 og frem til etablering af de permanente bestyrelser, bestående af direktøren for Teknik og Miljø (formand) samt økonomidirektøren og den juridiske chef for Borgmesterens Afdeling.

### Sagens forløb

21-10-2019 Magistraten

Fremsendes til [adresse] med bemærkning, at Magistraten i mødet den 21. oktober 2019 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 11. oktober 2019.

Økonomiske konsekvenser for Borgmesterens Afdeling og Magistratsafdelingen for Teknik og Miljø gøres til et beslutningspunkt i byrådets behandling af sagen.

Herbert Lassen og Ørni Kristensen tager forbehold.

 30-10-2019 [adresse]
Fremsendes til Teknisk Udvalg til behandling i henhold til beslutning i byrådets møde den 30. oktober 2019.